b"\n_START_ARTICLE_\nGloria Diaz\n_START_SECTION_\nKapanganakan\n_START_PARAGRAPH_\nIpinanganak sa Ilokos at kabilang sa 12 na anak nina Jaime Diaz at Teresa Aspillera. Si Rio Diaz na isa sa kanyang mga kapatid ay naging isa ring artista at minsan na ring lumaban sa patimpalak nang pagandahan. Nagkaroon ito ng kanser sa kolon at namatay matapos ang kanyang paglaban sa sakit.\n_START_SECTION_\nPersonal na Buhay\n_START_PARAGRAPH_\nSa kasalukuyan, mayroong dalawang anak na babae si Gloria Diaz kay Bong Daza na sina Isabelle Daza na isang sikat na aktres at si Ava Daza. Mayroon din silang kinupkop na lalaki na si Raphael at mayroon na silang dalawang apo dito.\n_START_SECTION_\nMiss Universe 1969\n_START_PARAGRAPH_\nNoong Hulyo 19, 1969, itinanghal si Gloria Diaz bilang kauna-unahang babaeng Pilipina na nagwagi at tanghaling Miss Universe. Ito'y ipinasa sa kanya ni Martha Vasconcellos ng Brasil, Miss Universe 1968. Ito'y ginanap sa Miami Beach Auditorium, Miami Beach, Florida, Estados Unidos na nilahukan ng 61 na kandidata mula sa iba't ibang panig ng daigdig."